Source: https://www.riigiteataja.ee/akt/409102013071?leiaKehtiv
Timestamp: 2020-04-08 21:27:05+00:00

Document:
Sõmerpalu valla jäätmehoolduseeskiri – Riigi Teataja
Sõmerpalu valla jäätmehoolduseeskiri
Sõmerpalu valla jäätmehoolduseeskiri - sisukord
§ 9 äätmete põletamine
§ 12 Kogumismahutisse paigutamise keeld
§ 13 Pakendi ja pakendijäätmete kogumine
§ 14 Paberi ja kartongi jäätmete kogumine
§ 15 Ohtlike jäätmete kogumine ja käitlemine
§ 19 Biolagunevate jäätmete ja reoveesette käitlemine
§ 20 Jäätmete käitlemine
§ 27 Jäätmeveo aeg
§ 29 Jäätmete kõrvaldamine
§ 32 Keskkonnasaaste likvideerimine
RT IV, 09.10.2013, 71
(1) Jäätmehoolduseeskiri reguleerib Sõmerpalu valla (edaspidi vald) haldusterritooriumil olmejäätmete ja tootmisjääkide kogumist, sorteerimist, vedu, töötlemist, hoidmist, taaskasutamise ja kõrvaldamise korraldamist ning jäätmete tekitaja, territooriumi valdaja, jäätmekäitlusettevõtte ja Sõmerpalu valla kui omavalitsusüksuse vahelisi suhteid jäätmekäitlusalases tegevuses.
(2) Sõmerpalu valla jäätmehoolduseeskiri (edaspidi eeskiri) kehtestab jäätmehoolduse korraldamise nõuded, korraldatud jäätmeveoga hõlmatud jäätmeliigid, veopiirkonnad, jäätmete vedamise korralduse Sõmerpalu vallas.
(2) Sõmerpalu vallas on tiheasustusalad (detailplaneeringu kohustusega alad ) määratletud kehtivas Sõmerpalu valla üldplaneeringus.
(1) Eeskirja eesmärgiks on säilitada Sõmerpalu vallas puhas ja tervislik elukeskkond, vähendada tekkivate jäätmete koguseid ning soodustada jäätmete taaskasutamist.
(2) Eeskiri on täitmiseks kohustuslik kõigile juriidilistele ja füüsilistele isikutele, kes tegutsevad, elavad või viibivad Sõmerpalu valla haldusterritooriumil või kellele kuulub seal ehitis või kinnistu.
Jäätmeid tuleb koguda liigiti, et võimaldada nende taaskasutamist võimalikult suures ulatuses. Olmejäätmete sortimisel tekkekohas tuleb liigiti koguda ning segunenud olmejäätmete sortimisel jäätmekäitluskohas tuleb välja sorteerida vähemalt järgmised jäätmeliigid vastavalt Vabariigi Valitsuse poolt kinnitatud jäätmenimistu (edaspidi jäätmenimistu) jäätmeliikide või alajaotiste koodidele:
2) pakendid (1501);
3) biolagunevad aia- ja haljastusjäätmed (200201);
4) biolagunevad köögi- ja sööklajäätmed (200108);
5) suurjäätmed (200307);
7) ohtlikud jäätmed (jäätmenimistu alajaotises 2001 tärniga tähistatud jäätmed);
8) probleemtoodete jäätmed, sealhulgas romusõidukid ja nende osad (1601), kaasa arvatud vanarehvid (160103), elektroonikaromud ja nende osad (1602), patareid ja akud (1606).
9) puit (200138)
10) metall (200140)
§ 9. äätmete põletamine
(4) Välikaminas või tuleohutusnõuetele vastavas tuletegemise kohas võib oksi ja risu põletada aastaringselt. Okste- ja leheprahi põletamine väljaspool oma kinnistu piire on keelatud.
(1) Korraldatud jäätmevedu korraldab Sõmerpalu Vallavalitsus.
(2) Sõmerpalu valla haldusterritoorium moodustab ühe jäätmeveo piirkonna.
(4) Korraldatud jäätmeveoga liitumine on kohustuslik kõikidele jäätmevaldajatele Sõmerpalu valla territooriumil.
(7) Vallavalitsus võib jäätmevaldaja erandkorras vabastada teatud tähtajaks korraldatud jäätmeveoga liitumisest, kui kinnistul ei elata või kinnistut ei kasutata. Liitumisest vabastamise aluseks on jäätmevaldaja vastav taotlus Liitumisest vabastatuks loetud jäätmevaldaja esitab Sõmerpalu vallavalitsusele kirjaliku kinnituse, et kinnistul ei ole aasta kestel elatud või kinnistut ei ole kasutatud.
(9) Sõmerpalu vald liitub Võru maakonna ühise korraldatud jäätmeveoga, kui see korraldatakse.
(10) Hajaasustusega piirkondade jäätmepunktide asukohad ja jäätmekogumisringide täpse ajakava määrab kindlaks vallavalitsus, nimetatud informatsioon avaldatakse valla kodulehel www.somerpalu.ee ja valla ajalehes.
§ 12. Kogumismahutisse paigutamise keeld
(2) Ülalnimetatud omadustega jäätmed peab jäätmetekitaja või kinnistu haldaja viima selleks ettenähtud kohta (ohtlike jäätmete vastuvõtukohad, spetsiaalsed jäätmete kogumispunktid, muud eraldi määratavad vastuvõtukohad (keskkonnajaam, jäätmejaam) või andma üle vastavat luba omavale jäätmekäitlejale.
(3) Liiva, tuhka ja pühkmeid võib paigutada kogumismahutisse ja vedada prügilasse, kui need vastavad jäätmekäitlusettevõtte tingimustele ja kui tuhk on jahtunud (temperatuur alla 40 kraadi).
§ 13. Pakendi ja pakendijäätmete kogumine
(1) Pakendimaterjali liigid on järgmised: klaas; plastik; paber ja kartong, kaasa arvatud kihiline kartong; metall; puit; muu materjal.
(2) Pakendid ja pakendijäätmed tuleb koguda teistest jäätmetest eraldi ja viia selleks ettenähtud kogumispunktidesse (kogumispunktide asukohad on ära toodud Sõmerpalu valla kodulehel www.somerpalu.ee ) või anda üle vastavat teenust osutavale taaskasutusorganisatsioonile. Üleantavad pakendid peavad vastama taaskasutusorganisatsioonide nõuetele. Üleantavad pakendid ja pakendijäätmed ei tohi levitada haisu ega määrida teisi mahutisolevaid pakendeid ja pakendijäätmeid, pakendid peavad olema tühjad.
(4) Pakendiettevõtja on kohustatud tasuta tagasi võtma müüdud kauba müügipakendi või müügipakendijäätmed müügikohas või selle vahetus läheduses, teavitades sellest võimalusest müügikohas nähtavale kohale seatud ja arusaadava kirjaliku teatega.
(5) Juhul, kui mingil põhjusel ei ole võimalik korraldada pakendite ja pakendijäätmete vastuvõtmist oma kinnistu või teenindusmaa piires, võib nende, va tagatisrahaga pakendid, vastuvõtmise vallavalitsuse loal ja tingimustel erandina korraldada kinnistu või teenindusmaa vahetus naabruses.
(8) Pakend, millele on määratud tagatisraha (tagatisraha suurus kantud pakendile või etiketile) tuleb lõppkasutaja või tarbija poolt tagastada müügikohta või selle vahetus lähetuses selleks ettenähtud kohta (taara vastuvõtupunkti, taaraautomaati), kus tagastatakse tagatisraha.
(10) Pakendiettevõtjad või taaskasutusorganisatsioonid on kohustatud paigaldama pakendite ja pakendijäätmete, välja arvatud tagatisrahaga koormatud pakendid, kogumiseks kogumismahutid Sõmerpalu valla poolt määratud asukohtadesse. Kogumispunktide paigaldustingimused kooskõlastatakse vallavalitsusega.
§ 14. Paberi ja kartongi jäätmete kogumine
(1) Elamumaa sihtotstarbelisel kinnistul (ridaelamutes, korterites jne) peab paberit ja kartongi koguma eraldi ja andma üle jäätmekäitlusettevõttele või põletama selle küttekoldes .
(2) Mitteelamumaa sihtotstarbega kinnistutel (tootmismaa, ärimaa) tuleb koguda eraldi paberit ja kartongi, kui neid jäätmeid tekib üle 20 kg nädalas. Paberiks käesoleva eeskirja tähenduses ei loeta dokumente, mis tuleb hävitada vastavalt isikuandmete kaitse seadusele ja arhiiviseadusele
§ 15. Ohtlike jäätmete kogumine ja käitlemine
(4) Kodumajapidamises tekkinud ohtlikud jäätmed (patareid, akumulaatorid, õlid, õlifiltrid, ravimid, päevavalguslambid, värvid, lakid, lahustid jne) tuleb viia ohtlike jäätmete kogumispunkti või anda ära vallavalitsuse poolt korraldatud ohtlike jäätmete kogumisringil. Patareide kogumiseks on valla asutustesse paigutatud patareide kogumiskastid (kogumiskastide asukohad on ära toodud Sõmerpalu valla kodulehel www.somerpalu.ee ).
(5) Vähemalt kord aastas korraldab vallavalitsus ohtlike jäätmete kogumisringi (teavitatakse valla kodulehel www.somerpalu.ee ja valla ajalehes), mille käigus kogutakse kodumajapidamistes tekkinud ohtlike jäätmeid.
(10) Juba segunenud ohtlikud jäätmed tuleb lahutada, kui see on tehniliselt teostatav ja kui sellega ei kaasne ülemääraseid kulutusi ja kui see on vajalik tervise või keskkonnaohutuse tagamiseks.
(12) Kinnistu valdaja, kus tegutseb mitu erinevat jäätmevaldajat, peab paigutama ohtlike jäätmete kogumist reguleerivad juhised kogumispunktis nähtavasse kohta. Juhises peab olema fikseeritud ohtlike jäätmete äraveo kord.
(13) Ohtlike jäätmete säilituspaigas tohib jäätmeid ajutiselt hoiustada kuni üks aasta.
(2) Suurjäätmeid saab üle anda Võru linna keskkonnajaamas kehtiva hinnakirja alusel.
(3) Suurjäätmeid kogutakse elanikelt hooajaliselt väljapandud konteineritega kogumiskampaaniate käigus. Konteinerite väljapanekust teavitatakse eelnevalt valla ajalehes ja kodulehel www.somerpalu.ee.
(6) Elektri- ja elektroonikaseadmetest tekkinud elektroonikaromud, sh külmkapid, elektripliidid, pesumasinad ja televiisorid või neist tekkinud jäätmed, tuleb üle anda vallavalitsuse poolt korraldatavate kogumisringide käigus või uue toote ostmisel kauplusse kooskõlas jäätmeseaduse § 23-ga. Jäätmeseaduse § 23 mõistes elektri- ja elektroonikaseadmete tootja on kohustatud korraldama tema valmistatud, edasimüüdud või sisseveetud toodetest tekkivate jäätmete tasuta vastuvõtmise.
(7) Vanad rehvid tuleb üle anda vallavalitsuse poolt korraldatavate kogumisringide käigus või vanarehvide kogumispunktidesse või uue rehvi ostmisel kauplusse või rehviettevõttesse kooskõlas jäätmeseaduse § 23-ga. Jäätmeseaduse § 23 mõistes rehvide tootja on kohustatud korraldama tema valmistatud, edasimüüdud või sisseveetud rehvidest tekkivate jäätmete tasuta vastuvõtmise.
(8) Kasutatud patareid ja akud tuleb üle anda ohtlike jäätmete kogumispunkti või vallavalitsuse poolt korraldatavate kogumisringide käigus või kauplustesse, kus patareid või akud on müügil.
Vanametall ja metallijäätmed tuleb üle anda vanametalli kogumisega tegelevale ja vastavat luba omavale ettevõttele, toimetada vastavasse jäätmekäitluskohta.
§ 19. Biolagunevate jäätmete ja reoveesette käitlemine
(1) Biolagunevad aia ja pargijäätmed võib vedada kompostimiseks vallavalitsuse rajatavatele kompostimisväljakutele Sõmerpalus ja Osulas. Oma kinnistul tekkivad aia ja haljasalade biolagunevaid jäätmeid võib kompostida lahtiselt aunas või kompostris. Lahtine kompostiaun ja komposter peab paiknema vähemalt 3 meetri kaugusel naaberkinnistust, kui naabrid ei lepi kokku teisiti.
(2) Kompostitavaid köögi- ja sööklajäätmeid ning aia- ja pargijäätmeid (taimed, rohi, lehed, oksad jne) võib üle anda ka vastavat jäätmeluba omavale isikule.
(3) Kompostitavat materjali peab paigutama, ladustama ja käitlema tervisele ja ümbruskonnale kahjutult ning nii, et see ei põhjustaks haisu ega kahjurite teket.
(4) Eramutes tekkivaid toidujäätmeid võib kompostida selleks ettenähtud kinnistes kompostrites oma kinnistu piirides. Lubatud on üksnes biolagunevate jäätmete kompostimine.
(5) Keelatud on kompostida jäätmeid, mis kahjustavad komposti või muudavad selle kasutamiskõlbmatuks.
(6) Valla haljasaladel ja kalmistul tekkivaid aia- ja haljastu biolagunevaid jäätmeid (taimed, rohi, lehed, oksad jne) ei ole lubatud ladestada prügilasse. Need tuleb koguda teistest jäätmetest eraldi ja kompostida valla kompostimisväljakul või teistes jäätmeluba omavates jäätmekäitluskohtades.
(8) Biolagunevate jäätmete komposteerimisel tuleb tagada, et toimuksid aeroobsed lagunemisprotsessid. Korrastamata, roiskuva, haisva, taimehaigusi levitava, keskkonnale ja inimese tervisele ohtliku ja mittesobivasse kohta rajatud komposteerimiskoha peab likvideerima selle omanik.
(9) Korterelamud, kus korterite arvu ja krundi suuruse suhe võimaldab keskkonnahäiringuteta kompostimist, on soovitatav biolagunevad aia- ja haljastujäätmed ja toidujäätmed kompostida oma territooriumil. Väljaspool oma territooriumi, välja arvatud jäätmeloaga jäätmekäitluskohad, on jäätmete kompostimine lubatud ainult vallavalitsuse kirjalikul loal ja tingimustel.
(10) Biolagunevate köögi- ja sööklajäätmete iseloom on teistest jäätmetest veidi erinev (üldjuhul määrivad, hakkavad kiiresti haisema, talvel külmuvad kiiresti jms), seetõttu tuleb biolagunevate jäätmete konteinereid tühjendada vähemalt korra nädalas ning iga konteineri sisse paigaldatakse spetsiaalne biolagunev vooderduskott.
(11) Kogumiskaevude ja reoveepuhastite setteid ja reovett võib vedada Sõmerpalu reoveepuhasti purgimissõlme. Reoveesetteid ning käimlajäätmeid ei tohi kasutada komposti valmistamiseks ega laotada oma kinnistu territooriumile, välja arvatud vastava jäätmeloa olemasolu korral. Heitvee kogumiskaevu (sh välikäimla) omanik peab tagama selle korrasoleku, veepidavuse ja õigeaegse tühjendamise.
§ 20. Jäätmete käitlemine
Tervishoiu- ja veterinaarteenuse osutajad peavad välja töötama sisemised juhised jäätmete liigiti kogumiseks ja edasiseks käitlemiseks. Personal, kes vastutab jäätmete liigiti kogumise ja jäätmete edasisse käitlusse suunamise eest, peab saama vajalikku informatsiooni ja/või koolituse, kuidas neid juhiseid järgida.
(3) Loomsete jäätmete matmine on keelatud. Loomsed jäätmed (EL otsekohalduva määruse 1774/2002/EÜ järgse definitsiooni järgi) tuleb üle anda Veterinaarameti poolt tunnustatud ettevõttele. Oma kinnistul või krundil võib matta ainult üksikuid lemmikloomi.
2) korraldama oma jäätmete taaskasutamise või andma jäätmed käitlemiseks üle vastavaid jäätmeid käitlevale ettevõttele. Ohtlike ehitusjäätmete puhul on täiendavalt nõutav ohtlike jäätmete käitluslitsentsi olemasolu;
(6) Ehitiste lammutamiseks peab olema kehtivatele nõuetele vastav lammutusprojekt, mille alusel Sõmerpalu Vallavalitsus väljastab ehitusloa ehitise lammutamiseks.
(12) Ehituse tavajäätmete kõrvaldamine väljaspool ametlikke ladustuspaiku (näiteks territooriumi planeerimiseks jne) on lubatud ainult projekti alusel kinnistu omaniku ja vallavalitsusega kooskõlastatult. Vallavalitsuse kooskõlastust pole vaja, kui saastumata pinnast kasutatakse territooriumi planeerimiseks oma kinnistul või krundil vähem kui 50 m3.
(13) Saastumata pinnase ja sortimisel ülejäänud mineraalsete püsijäätmete segu kõrvaldamine väljaspool ametlikke ladestuspaiku nende taaskasutamise eesmärgil (ka territooriumi planeerimiseks) on lubatud ainult kehtivate nõuete kohaselt vormistatud ehitusprojekti ja ehitusloa alusel territooriumi haldajaga kooskõlastatult. Saastumata pinnast või sortimisel ülejäänud mineraalsete püsijäätmete segu võib kinnistu valdaja kasutada oma kinnistu heakorrastamiseks kooskõlastatult vallavalitsusega.
§ 27. Jäätmeveo aeg
(1) Kogumismahutite tühjendamine ja jäätmete vedu elamupiirkondades on keelatud kella 23.00 – 06.00.
(2) Käesolevas paragrahvis sätestatud nõudeid võib täpsustada vedaja leidmiseks korraldatava riigihanke kutse dokumentides.
§ 29. Jäätmete kõrvaldamine
(2) Prügilasse võib ladestada prügi (segaolmejäätmeid) jäätmekood 200301, s.h neid jäätmeid, mille taaskasutamine ei ole tehnoloogiliselt võimalik ja/või on muude käitlusmoodustega võrreldes ülemäära kulukas.
Järelevalvet käesoleva eeskirja täitmise üle teostab vallavalitsus keskkonnajärelvalve seaduses sätestatud korras.
§ 32. Keskkonnasaaste likvideerimine
(4) Kui saastunud kinnisasja omanik ei täida eelmises punktis toodud kohustust või kui saastajat ei ole võimalik kindlaks teha, korraldab jäätmete ja neist põhjustatud saaste likvideerimise saastatud kinnisasja omaniku kulul Sõmerpalu Vallavalitsus asendustäitmise ja sunniraha seaduses sätestatud korras.
Tunnistada kehtetuks Sõmerpalu Vallavolikogu määrus nr 12 18.12.2007.a. „Sõmerpalu valla jäätmehoolduseeskiri“.

References: § 9

§ 12

§ 13

§ 14

§ 15

§ 19

§ 20

§ 27

§ 29

§ 32

§ 9

§ 12

§ 13

§ 14

§ 15
 § 23
 § 23
 § 23
 § 23

§ 19

§ 20

§ 27

§ 29

§ 32